SET สัปดาห์หน้า “Rebound” จับตาจีดีพีไทย Q1 โตเด่น!
โบรกฯมองตลาดสัปดาห์หน้า มีโอกาส “Rebound” แม้ว่าอัตราผลตอบแทนพันธบัตรรัฐบาลสหรัฐฯระยะ 10 ปี ที่ปรับตัวขึ้นมาแรงแถวบริเวณ 3.1% จะเป็นตัวกดดันบรรยากาศการลงทุนในสินทรัพย์เสี่ยง
20 พ.ค. 2561

Weekly outlook : Rebound แนวต้าน 1,775/1,805 จุด แนวรับ 1,744/1,740 จุด
บล.โนมูระ พัฒนสิน ระบุในบทวิเคราะห์ว่า ตลาดสัปดาห์หน้า (21 – 25 พ.ค.) มีโอกาส “Rebound” แม้ว่าอัตราผลตอบแทนพันธบัตรรัฐบาลสหรัฐฯระยะ 10 ปี ที่ปรับตัวขึ้นมาแรงแถวบริเวณ 3.1% จะเป็นตัวกดดันบรรยากาศการลงทุนในสินทรัพย์เสี่ยง
แต่อย่างไรก็ดี ระดับดังกล่าวถือว่าเข้าใกล้เป้าหมายของ Nomura ที่ 3.25% (ภายใต้สมมติฐานการปรับขึ้นดอกเบี้ย 3 – 4 ครั้งในปีนี้ ) สะท้อนตลาดเข้าสู่เฟสสุดท้ายของการปรับพอร์ทการลงทุนแล้ว โดยปัจจัยที่นักลงทุนให้น้ำหนักมากกว่า คือความคืบหน้ามาตรการทางการค้าระหว่างสหรัฐฯ – จีน โดยล่าสุด จีนเสนอลดการขาดดุลทางการค้ากับสหรัฐฯลง 2 แสนล้านเหรียญ จากเดิมยอดขาดดุลปีที่แล้วอยู่ที่ 3.75 แสน ล้านเหรียญ ด้วยการนําเข้าสินค้าสหรัฐฯเพิมขึ้นลดความเสียงทางการค้าลงสะท้อนเศรษฐกิจโลกยังมีแนวโน้มการเติบโตทีสดใส เป็นแรงหนุนสําคัญที่จะผลักดันตลาดโลกฟื้น
ส่วนปัจจัยในประเทศผ่านพ้นการรายงานผลประกอบการ 1Q18 ของกลุ่ม RealSector ไปแล้ว โดย 145 บริษัทที่มีคาดการณ์จาก Consensus รายงานกําไรสุทธิที่ 2.03แสนล้านบาท ดีกว่าคาดที่ 1.92 แสนล้านบาท หรือราว 5.7% สะท้อนเศรษฐกิจในประเทศฟื้นตัวดีต่อเนื่อง โดยติดตามการรายงาน GDP 1Q18 Consensus คาดจะเติบโตที่ระดับ 3.9% เท่ากับ Nomura คาดโดยให้จับตากรณี GDP ไทยออกมาดีกว่าคาด จะเป็น Upside Risk ต่อตลาด โดยเฉพาะหุ้นในประเทศ ดังนั้นด้วยพื้นฐาน เศรษฐกิจไทยที่แข็งแกร่ง จะเป็นตัวหนุนตลาดหุ้นไทยฟื้นตัวขึ้นสู่แนวต้านที่ 1,775/1,805 จุด และแนวรับ 1,744/1,740 จุด
&lt;&lt;&lt;คลิกเพื่อดูรายละเอียด&gt;&gt;&gt;
 